Румен Ченков
Отчаяние

chitanka.info

Искам безпаметно да се напия,

да се изпразни главата ми от мисли.

Грижите, избледнели, да се свият,

мъркащи, безопасни и хрисими.

Хапят душата ми. Ръфат,

като глутница побеснели псета.

Бавно, настойчиво ме разкъсват

грижите, между два куплета.

Страшното е, че съм безсилен.

Какво ли от мене зависи?

Боже, как са нахално ухилени,

докато ги залъгвам с писане.

1995 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.